LV Eiropas Savienības Oficiālais Vēstnesis C 230/2

Pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

(2006/C 230/02)

šī publikācija dod tiesības izteikt iebildumus pret pieteikumu atbilstīgi Padomes Regulas (EK) Nr. 510/2006 7. pantam. Komisijai jāsaņem paziņojumi par iebildumiem sešu mēnešu laikā no šīs publikācijas dienas.

KOPSAVILKUMS

PADOMES REGULA (EK) NR. 510/2006

PIETEIKUMS REĢISTRĀCIJAI SASKAŅĀ AR 5. PANTU UN 17. PANTA 2. PUNKTU

“BRYNDZA PODHALAŃSKA”

EK Nr. PL/PDO/005/0450/18.2.2005

ACVN (X) AĢIN ( )

šis kopsavilkums ir sagatavots tikai informācijai. Lai iegūtu pilnīgas ziņas, interesenti un jo īpaši attiecīgo ACVN un AĢIN produktu ražotāji ir aicināti iepazīties ar pilnīgu produkta specifikāciju, ko var saņemt vai nu 1. iedaļā norādītajās valsts iestādēs, vai Eiropas Komisijas dienestos (1).

1. Atbildīgais dienests dalībvalstī

Nosaukums: Ministerstwo Rolnictwa i Rozwoju Wsi Adrese: ul. Wspólna 30 PL-00-930 Warszawa Tālrunis: (48-22) 623 27 07 Fakss: (48-22) 623 25 03 E-pasts: Jakub.Jasinski@minrol.gov.pl

2. Grupa

Nosaukums: Regionalny Związek Hodowców Owiec i Kóz Adrese: ul. Szaflarska 93 d/7 PL-34-400 Nowy Targ Tālrunis: (48-18) 266 46 21 Fakss: (48-18) 266 46 21 E-pasts: rzhoik@kr.home.pl Sastāvs: ražotāji/pārstrādātāji ( X ) citi ( )

3. Produkta veids

Grupa: 1.3 sieri

4. Apraksts (prasību kopsavilkums atbilstīgi 4. panta 2. punktam)

4.1. Nosaukums: “Bryndza Podhalańska”

4.2. Apraksts: Siers “Bryndza Podhalańska” pieder mīksto, sūkalu sieru grupai. Tas var būt balts, bāli dzeltens vai ar bāli zaļu nokrāsu. Tas ir produkts ar izteiktu garšu, kas var būt sāļa, nedaudz sāļa vai dažkārt nedaudz skāba. “Bryndza Podhalańska” sierus ražo vienīgi no maija līdz septembrim.

Siera ķīmiskais sastāvs: ūdens saturs nepārsniedz 60 %, sausnas saturs ir vismaz 40 %, tauku saturs sausnā ne mazāks par 38 %.

4.3. Ģeogrāfiskais apgabals: “Bryndza Podhalańska” sierus ražo Nowotarski apgabala un Tatrzański apgabala teritorijā, kā arī Żywiecki apgabala sešās šādās pilsētās: Milówka, Węgierska Górka, Rajcza, Ujsoły, Jeleśnia un Koszarawa. šā reģiona tradicionālais nosaukums ir Podhale, tā radies arī siera nosaukums “Bryndza Podhalańska”. Visā minētajā reģionā ir labvēlīgi dabas apstākļi, un tajā dzīvo arī daudz sierdaru, kuriem ir īpašas zināšanas par tradicionālām ražošanas metodēm. šo faktoru kopums dod iespēju šajā reģionā ražot attiecīgās kvalitātes produktu.

4.4. Izcelsmes apliecinājums: Galaprodukta kvalitāti garantē uzraudzības sistēma, kas ieviesta, lai nodrošinātu ražošanas procesu atbilstību specifikācijai. Uzņēmumi, kas iesaistīti “Bryndza Podhalańska” ražošanā, ir apkopoti sarakstā. Tikai sarakstā iekļautajiem uzņēmumiem ir atļauts izgatavot šo sieru. Ražotāji apkopo attiecīgo dokumentāciju, ar kuras palīdzību jāspēj izsekot produkta izgatavošanas posmiem. Katram ražotājam siera izgatavošanas vietā ir reģistrs, kurā viņš ieraksta datus par ražošanas procesu. Kontroles iestāde uzrauga ražotājus un veic pārbaudes saskaņā ar apstiprinātajiem plāniem.

4.5. Ražošanas metode: 1. posms — izejvielu iegūšana — aitas pienu, ko izmanto ražošanā, iegūst no aitām, kas pieder pie šķirnes “Polska Owca Górska”. Ja ražošanā izmanto govs pienu, to iegūst no govīm, kas pieder pie šķirnes “Polska Krowa Czerwona”. Ja ražošanā izmanto govs pienu, tā saturs nedrīkst pārsniegt 40 % no ražošanā izmantotā piena.

2. posms — saraudzēšana — sākas process, kurā no piena atdalās sūkalas.

3. posms — recināšana — pēc recināšanas fermenta pievienošanas piens koagulē un pārvēršas par recekli.

4. posms — recekļa sagriešana.

5. posms — siera slāņa veidošana — sūkalu atdalīšana no siera graudiem.

6. posms — sūkalu atdalīšana– sūkalu savākšana.

7. posms — pašpresēšana — siera masu atdala un notecina.

8. posms — nogatavināšana un fermentācija.

9. posms — fermentētu sieru sadala mazos gabalos.

10. posms — sālīšana — sadalīto sieru sajauc ar sāli. Rezultātā iegūst brinzu, kuru tās īpašo sastāvdaļu un vienīgi Podhale teritorijā zināmo un lietoto senās ražošanas metožu dēļ sauc “Bryndza Podhalańska”.

4.6. Saikne:

Vēsturiskā saikne

Brinzas ražošanas tradīcijas un nozīmi Podhale apgabalā un tam piegulošajā teritorijā apstiprina literatūras avoti, lauku īpašnieku izdoti rīkojumi un karaļa dekrēti. Brinza pirmo reizi tika pieminēta 1527. gadā. Ir arī daudz norāžu par to, ka šajā teritorijā brinzu izmantoja kā maksāšanas līdzekli vai kā daļu no maksātās nodevas (1683. g.). Arī literatūrā ir daudz aprakstu par brinzas ražošanu, kā arī par brinzas cenu gadu gaitā. Siera ražošana no aitas piena bija svarīgs faktors, kas gadsimtiem ilgi ietekmēja aitu ganīšanu Podhale teritorijā. Gani, kas ar aitām devās kalnos, pavadīja tur vairākus mēnešus. Visus šos mēnešus viņi praktiski pārtika tikai no aitas piena un tā produktiem. Zināšanas par “Bryndza Podhalańska” ražošanas metodi un principiem tika nodotas no paaudzes paaudzē, un šā siera ražošana kļuva par mākslu, kas ir īpaši raksturīga šim reģionam. Pateicoties dabas faktoru, īpašo prasmju un oriģinālās receptes saglabāšanai, tiek radīts unikāls produkts — “Bryndza Podhalańska”.

Saikne ar dabu

Lai ražotu “Bryndza Podhalańska” sierus, izmanto aitas pienu, ko iegūst no “Polska Owca Górska” šķirnes aitām, šim pienam var tikt pievienots “Polska Krowa Czerwona” šķirnes govs piens. “Polska Krowa Czerwona” ir vietējā liellopu šķirne, un šīs šķirnes lopus plaši audzē Polijā. Aitu audzēšana ir cieši saistīta ar Podhale reģiona vēsturi un tradīcijām un ar šā reģionā cilvēku dzīvi. Minētajā reģionā sastopamā bagātīgā un daudzveidīgā veģetācija arī ietekmē galaprodukta kvalitāti. Podhale apgabalā ir daudz tikai tur sastopamo endēmisko sugu augu, kas aug pļavās, ganībās un kalnu ganībās.

šī unikālā veģetācija ietekmē siera ražošanā izmantotā piena kvalitāti. Izejvielu kvalitātes un ražotāju zinātības un pieredzes apvienojums piešķir “Bryndza Podhalańska” sieram tā īpašo neatkārtojamo garšu.

4.7. Kontroles iestāde:

Nosaukums: Lauksaimniecības produktu kvalitātes inspekcija (Inspekcja Jakości Handlowej Artykułów Rolno — Spożywczych) Adrese: ul. Wspólna 30 PL-00-930 Warszawa Tālrunis: (48-22) 623 29 00 Fakss: (48-22) 623 29 98 (48-22) 623 29 99 E-pasts: —

4.8. Marķējums: Reģistrētajam produktam būs zīme “Aizsargāts cilmes vietas nosaukums”. Uz tirdzniecībai paredzēto produktu iepakojuma būs nosaukums “BRYNDZA PODHALAŃSKA” kopā ar logotipu vai logotips kopā ar uzrakstu “Aizsargāts cilmes vietas nosaukums”. Ir atļauts uz iepakojuma izmantot saīsinājumu “ACVN”.

4.9. Valsts prasības: —

(1) Eiropas Komisija, Lauksaimniecības un lauku attīstības ģenerāldirektorāts, Lauksaimniecības produktu kvalitātes politikas nodaļa, B-1049 Brisele.